Карэльская мова

Карэльская мова (саманазва: karjalan kieli) — фіна-ўгорская мова, родная мова карэлаў.

Карэльская мова з’яўляецца адной з найстаражытнейшых моў Еўропы. Першы запіс на ёй быў знойдзены ў Ноўгарадзе і адносіцца да пачатку XIII ст. Падзяляецца на 4 буйныя дыялекты.

Выкарыстанне пісьмовай мовы дастаткова абмежавана, паколькі яна не мае ясна акрэсленага афіцыйнага статусу ні ў Карэліі (Расія), ні ў Фінляндыі. Аднак у Карэліі маюцца школы, дзе вядзецца вывучэнне карэльскай мовы, друкуюцца артыкулы ў сродках масавай інфармацыі, а ў Фінляндыі можа выкарыстоўвацца ў перапісцы з органамі ўлады ў месцах, дзе маецца шчыльнае карэльскае насельніцтва. Пісьменнікі-карэлы звычайна пішуць на фінскай і рускай мовах.

У нашы дні найчасцей карыстаюцца пісьмовасцю на аснове лацінкі, хаця неаднаразова складалася граматыка і на аснове кірыліцы.

 Спасылкі 

 Карта распаўсюджаннасці дыялектаў карэльскай мовы
 omniglot.com
 УРОКИ КАРЕЛЬСКОГО ЯЗЫКА

Катэгорыя:Карэлы
Катэгорыя:Фіна-волжскія мовы

Катэгорыя:Культура Карэліі
Катэгорыя:Мовы Расіі
Катэгорыя:Мовы Фінляндыі